Jyväskylän Kiri
Jyväskylän Kiri on vuonna 1930 perustettu jyväskyläläinen pesäpalloseura. Se on yksi Suomen perinteikkäimmistä ja menestyneimmistä pesäpallojoukkueista. Maratontaulukossa Kiri on ykkönen miesten puolella ja kakkonen naisten puolella. Seuran miesten edustusjoukkue luopui Ykköspesiksen sarjapaikasta kauden 2017 jälkeen. Naistoiminnasta vastaa nykyään Kirittäret.
Pesäpallo
Suomessa pelataan pesäpalloa usealla eri sarjatasolla. Superpesis on korkein sarjataso sekä naisissa että miehissä. Miesten Superpesiksessä on 14 joukkuetta ja naisten Superpesiksessä 11 joukkuetta. Muut sarjatasot järjestyksessä ovat Ykköspesis, Suomensarja ja Maakuntasarja. Lisäksi pelataan SM-sarjoja A-, B ja C-nuorissa sekä yli 35-vuotiaissa.